《承太守王先生见示和林宪使守岁诗次韵》
明代·黄仲昭

六年守岁宦途遥，何幸乡园度此宵。老至生涯惟药裹，春来心事付诗瓢。

痴鸠自诧今巢稳，骢马空劳曩日骄。凤历明朝又新岁，还从野老祝轩尧。

作者简介：（1435—1508）明福建莆田人，名潜，号退岩居士，以字行。成化二年进士。授编修。以直谏被杖，谪湘潭知县，又改南京大理评事。后以亲不逮养，遂不出。弘治初起江西提学佥事。久之乞归，日事著述，学者称未轩先生。有《未轩集》、《八闽通志》等。